ΓΡΑΠΤΗ ΕΡΩΤΗΣΗ E-4094/00

υποβολή: Jorge Hernndez Mollar (PPE-DE) προς την Επιτροπή

(10 Ιανουαρίου 2001)

Θέμα: Δράση της ΕΕ στο θέμα της έκλειψης φυλών αγροτικών ζώων

Ο αριθμός των αγροτικών ζώων σε όλον τον κόσμο μειώνεται καθημερινά. Κάθε εβδομάδα εξαφανίζονται δύο διαφορετικές φυλές ζώων που εκτρέφονται από τον άνθρωπο, σύμφωνα με έκθεση που δημοσιεύθηκε πρόσφατα από τον FAO. Στην περίπτωση μίας κοινοτικής χώρας, της Ισπανίας, η κατάσταση είναι ανησυχητική εφόσονφίστανται 69 φυλές εκτρεφόμενων ζώων που κινδυνεύουν να εκλείψουν, 22 δε εξ αυτών βρίσκονται σε κατάσταση κρίσιμη.

Η κατάσταση εξακολουθεί να δημιουργεί ανησυχίες εφόσον, σύμφωνα με τους εμπειρογνώμονες, πρόκειται για κληρονομιά ιδιαίτερα αξιόλογης γενετικής ποικιλότητας και η απώλεια αυτης της γενετικής ποικιλότητας αυξάνει την ευάλωτη κατάσταση των φυλών.

Θα μπορούσε να αναφέρει η Επιτροπή, μπροστά σε αυτήν την ανησυχητική κατάσταση ποια είναι η κοινοτική δράση για την προστασία των φυλών εκτρεφόμενων ζώων που κινδυνεύουν να εκλείψουν, λαμβάνονταςπόψη ότι η βιοποικιλότητα αποτελεί σημαντικό στοιχείο για την αντιμετώπιση ασθενειών και επιδημιών;

Απάντηση του κ. Fischler εξ ονόματος της Επιτροπής

(16 Φεβρουαρίου 2001)

Από το 1993 και καθόλη τη διάρκεια της περιόδου προγραμματισμού που ολοκληρώθηκε το 1999, η Επιτροπή ενέκρινε προγράμματα που είχαν ως στόχο την προώθηση της εκτροφής φυλών οικόσιτων ζώων που κινδυνεύουν να εκλείψουν στα περισσότερα κράτη μέλη. Τα προγράμματα αυτά είχαν ως στόχο να συμβάλλουν στηνλοποίηση ενός από τους στόχους των γεωργοπεριβαλλοντικών προγραμμάτων που αναφέρεται στο άρθρο 1 σημείο γ) του κανονισμού (ΕΟΚ) αριθ. 2078/92 του Συμβουλίου, της 30ης Ιουνίου 1992, σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(1), δηλαδή την προώθηση της εκμετάλλευσης των γεωργικών γαιών σύμφωνα με κανόνες προστασίας και βελτίωσης της γενετικής πολυμορφίας. Η προσπάθεια της Κοινότητας στο θέμα αυτό συνεχίζεται για την περίοδο 2000-2006 στο πλαίσιο του κανονισμού αριθ. 1257/99 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2), που εντάσσει εντός του ιδίου κανονιστικού μέσου όλες τις ενέργειες στήριξης στην αγροτική ανάπτυξη και, μεταξύ άλλων, τους στόχους του κανονισμού (ΕΟΚ) αριθ. 2078/92.

Στο πλαίσιο του κανονισμού αυτού, και ιδίως των γεωργοπεριβαλλοντικών μέτρων που αναφέρονται στα άρθρα 22 μέχρι 24, χορηγείται στήριξη στους γεωργούς που αναλαμβάνουν για ελάχιστη περίοδο πέντε ετών να χρησιμοποιούν μεθόδους γεωργικής παραγωγής που λαμβάνουνπόψη τους την προστασία του περιβάλλοντος και τη διατήρηση του φυσικού χώρου" η εν λόγω στήριξη έχει ως στόχο να ενθαρρύνει, μεταξύ άλλων, τη γενετική πολυμορφία. Ο κανονισμός εφαρμογής (ΕΚ) αριθ. 1750/99 της Επιτροπής, της 23ης Ιουλίου 1999, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1257/1999 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)(3), προβλέπει στο άρθρο 13 ότι η γεωργοπεριβαλλοντική στήριξη μπορεί να αφορά την ανάληψηποχρεώσεων για την εκτροφή κατοικίδιων ζώων τοπικών φυλών που απειλούνται με εξαφάνιση. Στο πλαίσιο αυτό, τα περισσότερα προγράμματα αγροτικής ανάπτυξης που έχουν εκπονηθεί από τα κράτη μέλη και έχουν εγκριθεί από την Επιτροπή για την περίοδο προγραμματισμού 2000-2006 προβλέπουν γεωργοπεριβαλλοντικές πριμοδοτήσεις για την εκτροφή τοπικών φυλών που απειλούνται με εξαφάνιση.

Λαμβανομένωνπόψη των ανωτέρω, η Επιτροπή εκτιμά ότι έχει ήδη αναλάβει τα αναγκαία μέτρα για την προστασία των ζώων εκτροφής που απειλούνται με εξαφάνιση.

(1) ΕΕ L 215 της 30.7.1992.

(2) ΕΕ L 160 της 26.6.1999.

(3) ΕΕ L 214 της 13.8.1999.